മോന്സന് മാവുങ്കലിന്റെ ആധികാരിക രേഖ ഉപയോഗിച്ച് ദേശാഭിമാനി വാര്ത്ത ശബരിമല ദ്രാവിഡ ആരാധനാകേന്ദ്രം Latest പുരാവസ്തുക്കളുടെ പേരില് കോടികളുടെ സാമ്ബത്തിക തട്ടിപ്പ് നടത്തിയ മോന്സന് മാവുങ്കല് വ്യാജരേഖകള് ഉപയോഗിച്ച് മാധ്യമങ്ങളെയും കബളിപ്പിച്ചതായി സൂചന. 2018 ഡിസംബര് 8ന് ദേശാഭിമാനിയില് വന്ന വാര്ത്ത അടിസ്ഥാനപ്പെടുത്തിയിരിക്കുന്നത് മോന്സന് മാവുങ്കലിന്റെ കയ്യിലുളള വ്യാജരേഖകള്. ശബരിമല ദ്രാവിഡ ആരാധനാകേന്ദ്രം 351 വര്ഷം പഴക്കമുളള രേഖ തെളിവ് എന്ന വാര്ത്തയ്ക്കാണ് മോന്സന്റെ വ്യാജരേഖകള് തെളിവായി ഉപയോഗിച്ചിരിക്കുന്നത്. ശബരിമല മൂന്നര നൂറ്റാണ്ട് മുമ്ബ് ദ്രാവിഡ ആരാധനാകേന്ദ്രമായിരുന്നുവെന്നും അവിടെ വൈദിക ചടങ്ങുകളോ അനുഷ്ഠാനങ്ങളോ ഉണ്ടായിരുന്നില്ലെന്നും വ്യക്തമാക്കുന്ന പന്തളം കൊട്ടാരം രേഖ കണ്ടെത്തിയതായും കലൂരിലെ ഡോ. മോണ്സന് മാവുങ്കലിന്റെ സ്വകാര്യശേഖരത്തിലാണ് ശബരിമലയുടെ ചരിത്രം വിളിച്ചോതുന്ന 351 മലയാളവര്ഷം പഴക്കമുള്ള രാജമുദ്രയുള്ള രേഖയുള്ളതതെന്നും വാര്ത്തയിലുണ്ട്. ശബരിമലയിലെ ആചാരങ്ങളെയും ചടങ്ങുകളെയും കുറിച്ച് ഇന്ന് ലഭ്യമാകുന്ന ഏറ്റവും പഴയ രേഖയാണിതെന്നും വാര്ത്തയില് ചൂണ്ടിക്കാട്ടുന്നു. ശബരിമലയില് രാജാധികാരം പ്രയോഗിക്കപ്പെട്ടതിന്റെ രേഖ കൂടിയാണിത്. ശബരിമലയില് മകരവിളക്കും അനുബന്ധ ചടങ്ങുകള്ക്കും 3001 അനന്തരാമന് പണം അക്കാലത്തെ പണം കുഞ്ഞന് കുഞ്ഞന് പണിക്കര് മുതലായവര്ക്ക് നല്കണമെന്നും ഇതില് പറയുന്നു. പ്രാചീന രേഖകള് ശേഖരിക്കുന്ന ഡോ. മോണ്സന് തിരുവനന്തപുരം സ്വദേശി ശ്രീധരമേനോനില് നിന്നാണ് കേരളചരിത്രത്തിലെ ഈ സുപ്രധാന രേഖ ലഭിച്ചതെന്നും വാര്ത്തയിലുണ്ട്. English Summary : Monson Mavunkal also deceived the media with forged documents